खेलों से जीवन में आता है निखार : टाक
भास्कर.संवाददाता | मेड़तासिटी
वंडर सीमेंट के तत्वावधान में शनिवार को मेड़ता पंचायत समिति मैदान में दो दिवसीय तहसील स्तरीय वंडर क्रिकेट प्रतियोगिता का शुभारंभ मुख्य अतिथि पालिकाध्यक्ष रूस्तम अली प्रिंस ने खिलाड़ियों से परिचय लेने के बाद बल्लेबाजी कर किया।
प्रतियोगिता में 16 टीमें भाग ले रही है। इस मौके पर चेयरमैन प्रिंस ने कहा कि खेल को हमेशा खेल की भावना से खेलना चाहिए। प्रतिभाएं आगे चलकर अपने गांव, जिले, प्रदेश एवं राष्ट्र का नाम रोशन करें। वंडर सीमेंट के अधिकारी हरिप्रसाद शर्मा ने प्रतियोगिता के नियमों की जानकारी से अवगत कराते हुए बताया कि वंडर सीमेंट की ओर से आयोजित होने वाली दो दिवसीय क्रिकेट प्रतियोगिता के लिए कुल 32 टीमों का रजिस्ट्रेशन हुआ। इसमें लक्की ड्रॉ के जरिए 16 टीमों का चयन किया गया। प्रतियोगिता सुपरवाइजर महेंद्र बापेड़िया ने बताया कि प्रतियोगिता का उदघाटन मुकाबला वंडर सेवन एवं कादरी क्रिकेट क्लब के बीच हुआ। जिसमे वंडर सेवन की टीम विजेता रही। वहीं दूसरे मैच में बासनी सुमेर क्रिकेट क्लब एवं तीसरा मैच जगदम्बा क्रिकेट क्लब ने जीता। वंडर सीमेंट के स्थानीय डीलर हाजी शब्बीर मोहम्मद ने आए हुए अतिथियों का आभार जताया। राजकीय महाविद्यालय मेड़ता पूर्व छात्र संघ अध्यक्ष महेन्द्र बापेड़ियां, छात्र नेता सुरेंद्र बापेडिय़ा, मेहबूब अली पिपाड़ियां ने खेलने आई टीमों का मार्गदर्शन कर प्रतियोगिता के नियमों की जानकारी से अवगत कराया।
बडू. कस्बेके छिवलाई क्षेत्र में रविवार को सात दिवसीय श्री चारभुजा क्रिकेट प्रतियोगिता सुबह 10 बजे से शुरू होगी। प्रवक्ता बुद्धराज जांगिड़ ने बताया कि प्रतियोगिता के उदघाटन अवसर पर मुख्य अतिथि किसान मोर्चा के प्रदेश मंत्री माधोराम चौधरी, बडू ठाकुर महेशपाल सिंह एवं अतिथियों में निंबड़ी सरपंच रेवंत सिंह, बडू सरपंच रीना सुरेश माली और भादवा सरपंच रिद्धाराम सारण उपस्थित रहेंगे।
डेगाना|डेगाना शहरमें वंडर सीमेंट के तत्वावधान में आयोजित क्रिकेट प्रतियोगिता का उदघाटन नगरपालिका उपाध्यक्ष गोपाल वैष्णव ने किया। प्रतियोगिता में कुल 16 टीमों ने भाग लिया। शनिवार को 8 मुकाबले हुए। जिसमें विजयी 8 टीमों के बीच रविवार को मैच खेले जाएंगे। उसके बाद सेमी फाइनल फाइनल के लिए खेलेगी। शनिवार को उदघाटन मैच में शहर की राना इंटरनेशनल स्कूल ने हरसौर की इकबाल क्रिकेट क्लब को छह विकेट से हरा दिया। जिसमे नरेंद्र कड़वासरा को मैन ऑफ मैच चुना गया। इस मौके पर वंडर सीमेंट के ओमप्रकाश करवा, शिंभुसिंह, बेनीगोपाल शर्मा, सुशील, विमल, आकाश, पुनीत, राकेश, आयुष, सुगनसिंह, दातारसिंह, करणसिंह, रामावतार, अशोक, जितेंद्रसिंह आदि उपस्थित रहे।
बडू| कस्बेके राजकीय उच्च माध्यमिक विद्यालय में राजीव गांधी खेल अभियान के तहत राजस्थान राज्य क्रीड़ा परिषद द्वारा आयोजित परबतसर ब्लॉक की ग्रामीण स्तरीय खेलकूद प्रतियोगिता के अंतिम दिन छात्रा वर्ग में कबड्डी का फाइनल मुकाबला खेड़ी खींवसी को हराकर जावला की टीम ने जीत लिया। छात्र वर्ग में जंजीला की वीर तेजा टीम को शारदा बडू की टीम ने हराया। अंतिम दिन फाइनल मुकाबले के साथ ही प्रतियोगिता का समापन हुआ। समारोह में मुख्य अतिथि पूर्व शारीरिक शिक्षक रामनिवास शर्मा थे जबकि कार्यक्रम की अध्यक्षता पूर्व सरपंच ओमाराम फल्डोदा ने की। समापन समारोह में किशनाराम छाबा, हरदीन राम डूडी, मोतीराम, मेघाराम दडिय़ा, शारीरिक शिक्षक मोटाराम सहित कई लोग मौजूद थे।
मेड़ता सिटी. पंचायतसमिति मैदान में वंडर सीमेंट क्रिकेट प्रतियोगिता का शुभारंभ करते पालिकाध्यक्ष।
hin_Deva kas_Deva hin_Deva hin_Deva awa_Deva hin_Deva awa_Deva hin_Deva